Diari Oficial de la Generalitat Valenciana


Sumari del DOGV 7901, del 21-10-2016 (2016/8295)

RESOLUCIÓ de 19 d'octubre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7901

Data del DOGV
:   21-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8295


Data del document
:   19-10-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 19 d'octubre de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana. [2016/8295]  
Mitjançant Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOCV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En l'ordre esmentada es regulen tres línies d'ajudes, corresponent l'assenyalada com a línia 2 a ajudes destinades a subvencionar, en el marc del que disposa la legislació sectorial vigent, projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana.  
Mitjançant la Resolució de 5 d'agost de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen, per a l'any 2016, subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana (DOCV 7851, 16.08.2016).  
Vistes les sol·licituds presentades a l'empara de l'esmentada resolució, i vist que la Comissió de valoració, en la seua reunió de data 13 d'octubre de 2016, ha aprovat l'informe en què es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
Vist l'informe de l'òrgan instructor de data 18 d'octubre de 2016, pel qual s'informa que les entitats beneficiàries de les referides subvencions compleixen tots els requisits per a accedir a les ajudes establides en la convocatòria.  
Per tot això, en compliment d'allò que s'ha preceptuat en els articles 6 i 9 de l'esmentada Orde 21/2016, de 19 de juliol, així com en el resolc huitè de la Resolució de 5 d'agost de 2016, i de conformitat amb el que preveu el Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i en l'article 160.4 de la Llei 1/2015, de 6 de febrer, resolc:  
  
  
Primer  
Concedir una subvenció als projectes dels ajuntaments i mancomunitats que se citen en l'annex I de la present resolució per un import global de 79.128,24 - (setanta-nou mil cent vint-i-vuit euros i vint-i-quatre cèntims), amb càrrec al capítol IV, línia de subvenció S7922000 del programa 70.60.73.138.30, de la Direcció General de Reformes Democràtiques, del pressupost de la Generalitat per a 2016.  
  
En el citat annex es detalla l'import assignat a cada un dels projectes dels ajuntaments i mancomunitats que han superat els 10 punts, atenent a l'ordre de puntuació i fins a l'esgotament dels fons establits en la convocatòria.  
  
Segon  
1. En l'annex II es relacionen aquells ajuntaments els projectes dels quals han superat els 10 punts i que no han obtingut subvenció per haver-se esgotat els fons establits en la convocatòria.  
2. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a l'entitat sol·licitant següent per ordre de puntuació. En el cas d'aquelles sol·licituds que hagen obtingut una mateixa puntuació, es tindrà en compte el criteri d'orde de registre d'entrada, sent primer aquella sol·licitud presentada en data més recent, en relació a què ha tingut entrada en una data posterior. En cas d'empat en el criteri anterior, es tindrà en compte la data d'entrada en el registre de la Conselleria de Justícia, Administració Pública, Reformes Democràtiques i Llibertats Públiques. Si encara persistira l'empat, es tindrà en compte el número de registre d'entrada.  
  
  
Tercer  
Excloure de la convocatòria als ajuntaments que es relacionen en l'annex III per pertànyer a una mancomunitat (Mancomunitat de l'Alt Palància) que ha presentat sol·licitud (resolc tercer, apartat 2 de la convocatòria) i als ajuntaments que es relacionen en l'annex IV, per renúncia o desistiment, per la qual cosa les sol·licituds no han pogut ser valorades.  
  
Quart  
1. La justificació de les subvencions per part dels ajuntaments i mancomunitats beneficiaris es realitzarà d'acord amb el que estableix l'article 14 de les bases reguladores, i d'acord amb el model normalitzat que acompanya a la present resolució.  
2. La justificació anirà dirigida a la Direcció General de Reformes Democràtiques, el domicili de la qual està ubicat en la ciutat administrativa 9 d'Octubre, carrer Castán Tobeñas núm. 77, CP 46642 (Torre 4 planta 4), de la ciutat de València, als efectes de poder alliberar-se les quantitats corresponents. També podrà presentar-se en els llocs previstos en la legislació de procediment administratiu comú. Els justificants hauran de correspondre's amb la quantitat concedida en la resolució de subvenció.  
3. Es reduirà proporcionalment la subvenció en cas que la justificació de les despeses realitzades no abaste la quantia atorgada així com quan havent-se subvencionat una part del cost total de l'activitat, no es justifique l'import total de la despesa que suposa l'exercici de l'activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència a l'interessat.  
  
  
Cinquè  
1. El pagament de les subvencions es realitzarà en pagament únic, després de la justificació de la despesa realitzada, mitjançant la transferència bancària al compte designat per la entitat beneficiària en la seua sol·licitud.  
2. El termini màxim per a la presentació de la justificació de la subvenció finalitzarà el 14 de novembre de 2016.  
  
Sisè  
Les entitats beneficiàries quedaran sotmeses a les actuacions de control i supervisió contingudes en l'article 13 de les bases reguladores.  
  
  
Contra aquesta resolució, que posa fi a la via administrativa, pot interposar-se un recurs potestatiu de reposició davant el mateix òrgan que l??ha dictada, en el termini d??un mes comptador des de l??endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa la legislació reguladora de la Jurisdicció Contenciosa Administrativa, i la legislació de procediment administratiu comú, sense perjuí que puguen interposar qualsevol altre que hi estimen pertinent.  
  
València, 19 d'octubre de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.